Azat

Azat (armene "Ազատ") estas rivero kiu naskiĝas en la okcidenta flanko de la montaro Geghama, provinco Ararato kaj direktiĝas al la sudokcidento transirante tra Garni, Lanĵazat kaj Arevŝat antaŭ la kuniĝo kun la rivero Aras ĉe la maldekstra bordo proksime de Artashat. Ĝi longas 55 kilometrojn kaj havas basenon de 572 km². La plej alta parto de la valo kiu enhavas la riveron, gastigas la monaĥejon Geghard kaj aliajn konstruaĵojn kiuj entute estas Monda heredaĵo de Unesko ekde la jaro 2000. Ĝi troviĝas proksime de la vilaĝo Goght, en la provinco Kotajko, Armenio.

Kategorio:Riveroj en Armenio
Kategorio:Mondaj heredaĵoj en Armenio